CELEX: C2007/096/12
Language: da
Date: 2007-04-28 00:00:00
Title: Sag C-219/05: Domstolens dom (Femte Afdeling) af 19. april 2007 — Kommissionen for De Europæiske Fællesskaber mod Kongeriget Spanien (Traktatbrud — direktiv 91/271/EØF — forurening og gener — rensning af byspildevand — Suecas byområder, kystområder i omegnen og visse kommuner i La Ribera — udledning til følsomt område uden passende rensning)

28.4.2007   
            
            
               DA
            
            
               Den Europæiske Unions Tidende
            
            
               C 96/8
            
         Domstolens dom (Femte Afdeling) af 19. april 2007 — Kommissionen for De Europæiske Fællesskaber mod Kongeriget Spanien
   (Sag C-219/05) (1)
   
   (Traktatbrud - direktiv 91/271/EØF - forurening og gener - rensning af byspildevand - Suecas byområder, kystområder i omegnen og visse kommuner i La Ribera - udledning til følsomt område uden passende rensning)
   (2007/C 96/12)
   Processprog: spansk
   Parter
   
      Sagsøger: Kommissionen for De Europæiske Fællesskaber (ved D. Recchia, som befuldmægtiget)
   
      Sagsøgt: Kongeriget Spanien (ved E. Braquehais Conesa og I. del Cuvillo Contreras, som befuldmægtigede)
   Sagens genstand
   Traktatbrud — tilsidesættelse af artikel 3 og 4 samt artikel 5, stk. 2, i Rådets direktiv 91/271/EØF af 21. maj 1991 om rensning af byspildevand (EFT L 135, s. 40) — byspildevand fra Sueca, fra kystbyer i omegnen og fra visse kommuner i La Ribera — udledning til følsomt område uden passende rensning.
   Konklusion
   
               1)
            
            
               Kongeriget Spanien har tilsidesat sine forpligtelser i henhold til artikel 3, stk. 1, andet afsnit, og artikel 5, stk. 2, i Rådets direktiv 91/271/EØF af 21. maj 1991 om rensning af byspildevand, sammenholdt med direktivets artikel 4, stk. 4, idet det ikke den 31. december 1998 har truffet de nødvendige foranstaltninger for at sikre, at byspildevandet fra Suecas byområder, fra kystområderne i omegnen (El Perelló, Les Palmeres, Mareny de Barrequetes, Playa del Rey og Boga de Mar) samt fra visse kommuner i La Ribera-regionen (Benifaió, Sollana og Almussafes), underkastes en passende rensning før udledning i et område, der er udpeget som følsomt.
            
         
               2)
            
            
               Kongeriget Spanien betaler sagens omkostninger.
            
         
      (1)  EUT C 182 af 23.7.2005.